Page:Gospel of Saint Matthew in West-Saxon.djvu/116

XXII, 8]

1. Đā sǣde hē hym eft ōðer bigspel and þus cwæð,

2. Heofona rīce ys gelīc geworden þām cyninge þe macude hys suna gyfta,

3. and sende his þēowas and clypode þā gelaðodan tō þām gyftum; þā noldon hī cuman.

4. Đā sende hē eft ōðere þēowas, and sǣde þām gelaþedon, Nū ic gegearwode mīne feorme; mīne fearras and mīne fugelas synt ofslegene, and ealle mīne þing synt gearwe; cumað tō þām gyftum.

5. Đā forgȳmdon hig þæt, and fērdun, sum tō his tūne, sum tō hys mangunge.

6. And þā ōþre nāmon hys þēowas, and mid tēonan geswencton, and ofslōgon.

7. Đā sē cyning þæt gehȳrde, þā wæs hē yrre; and sende hys here tō, and fordyde þā manslagan, and hyra burh forbærnde.

8. Þā cwæð hē tō hys þēowum, Witodlīce þās